#

Útbjóðingarskriv

Rammusáttmáli – battarí

25. juni 2025

# Útbjóðandi stovnur

Gjaldstovan

Kvíggjartún 1

160 Argir

Telefonnummar: 352400

Kontaktpersónur: Hallur Thomsen, deildarleiðari

[www.gjaldstovan.fo](http://www.gjaldstovan.fo)

# Inngangur til útboðsmannagongd

Gjaldstovan (eftir hetta ”Útbjóðari”) vil við hesari áheitan geva tykkum møguleikan at bjóða uppá at fáa rammusáttmála til landsins keyp av battarí.

Útboðið verður framt sum eitt alment útboð sambært rundskrivi nr. 9000 frá 1. juli 2019 um keyp av vørum og tænastum. Tær formligu reglurnar í hesum útboði viðvíkjandi innlating av tilboði, samskifti í millum útbjóðara og tilboðsgevara og aðrar upplýsingar eru at finna í hesum útbjóðingarskrivi.

Hetta útboðið inniheldur fylgjandi stig:

1. Útinnan av tilboði: Tilboðsgevari fyrireikar sítt tilboð við støði í útboðstilfarinum, og tilboð skal vera latið inn innan ásettu tilboðsfreist. Í hesum tíðarskeiði kann tilboðsgevari fáa fleiri upplýsingar við at seta skriftligar spurningar.
2. Meting av tilboðum: Útbjóðari letur upp og metir um, hvørt innkomin tilboð eru í tráð við form- og minstukrøv. Eftir hetta verða innkomin tilboð mett í tráð við ásettu tillutanartreytirnar.
3. Tillutan av sáttmála: Útbjóðari tekur avgerð um tillutan av sáttmála og kunnar tilboðsgevarum um avgerðina.

# Útboðstilfar

Útboðstilfarið er sett saman av:

* Útbjóðingarskriv
* Prísur frá veitara, excel
* Fylgiskriv 1 – yvirlit yvir stovnar
* Fylgiskriv 2 – Trú og heiður váttan.

Útboðstilfarið kann heintast á [www.keypsportal.fo](http://www.keypsportal.fo).

# Praktiskar upplýsingar

## Spurningar

Tilboðsgevari hevur møguleikan fyri at fáa fleiri upplýsingar um útboðstilfarið við at seta skriftligar spurningar. Spurningar skulu vera á føroyskum og sendast til Hall Thomsen á fylgjandi teldupost:

keypsportal@gjaldstovan.fo

Spurningar, ið eru settir áðrenn mánadagin 18. august kl 15.00, verða svaraðir í seinasta lagi 6 (seks) dagar fyri ásettu tilboðsfreist. Spurningar, ið eru settir eftir freistina fyri at seta spurningar, verða eisini svaraðir í seinasta lagi 6 (seks) dagar innan ásettu tilboðsfreist, uttan so, at spurningurin er órímiliga tungførur at svara uppá. Spurningar, ið eru settir seinni enn 6 (seks) dagar undan freistina fyri at lata inn tilboð, verða sannlíkt ikki svaraðir. Spurningar verða svaraðir skrivliga og dulnevnt. Øll svar kunnu síggjast á [www.keypsportal.fo](http://www.keypsportal.fo) í seinasta lagi mánadagin 25. august.

1. Vavið á útboði

Útboðið viðvíkur ynski um at gera ein rammusáttmála til keyp av standard battarí til allar stovnar landsins.

Keyp Landsins førir eftirlit um stovnar landsins fylgja hesum rammusáttmála, og Keyp Landsins hevur tulkingarrætting, um stovnar landsins skulu keypa eftir sáttmálanum.

# Tilboð

## Tilboðsfreist og adressa til innlating av tilboði

Tilboð skal latast inn talgilt til Keypsportalin á fylgjandi teldupostadressu: keypsportal@gjaldstovan.fo

Tilboð kann ikki latast inn á annan hátt. Freistin at lata inn tilboð er: fríggjadagin 29. august 2025 kl 15.

Tilboð, ið verða latin inn eftir hesa freist, verða ikki viðgjørd.

1. Vøru mongd

Hvussu nógv battarí landsins stovnar fara at keypa framyvir, hava vit ikki eitt neyvt boð á. Vit kunnu tó upplýsa, at í 2024 keyptu landsins stovnar fylgjandi:

|  |  |  |  |
| --- | --- | --- | --- |
|  | **Slag** | **Stk** |  |
|  | 9V | 535 |  |
|  | AAAAACDCR2025CR2032CR2430CR2450LR44 | 24.38414.22839421433056960248180 |  |
|  |  |  |  |

Við ein stk av battarí, er at skila sum 1 battarí – ikki ein pakki við fleiri í.

Vit síggja fyri okkum, at útkoyring verður umleið 150 ferðir, harav meta vit at 50 ferðir, er talan um ordrar undir kr. 500 u/mvg.

Vit síggja fyri okkum, at hesin rammusáttmálin er til teir stovnar sum keypa battarí í størri mongdum. Stovnar sum bert hava tørv á fáum battaríum árliga, verða ikki kravdir at keypa eftir hesum rammusáttmála.

Um ein veitari ikki kann bjóða øll tey ymisku battarí okkum tørva, so kann dómsnevndin taka avgerð um at góðtaka tilboð, um tað er ein minni mongd av vøru. Um ein vøra manglar, so vil Keyp Landsins nýta tann prís sum vit meta vit kunnu keypa hesa vøru annað stað.

## Frágreiðing um tilboð og prís

Eitt tilboð skal upplýsa prís pr stk.

Tann prís sum veitarin ynskir at bjóða, skal upplýsast í arkinum “upplýsing um prís battarí” – veitarin kann eisini lata tilboð á annað hátt um hann ynskir – men “upplýsing um prís battarí” skal verða útfylt.

Um veitarin tekur fyri útkoyring, so skal hetta upplýsast og treytir fyri útkoyring. Fyri at stuðla undir at stovnar ikki keypa ov smátt inn, skal veitarin taka gjald fyri koyring tá bílegging er undir kr. 500 u/mvg.

Tilboð skal latast inn á føroyskum.

1. Sáttmálalongd og prísvøkstur

Rammusáttmálin skal verða galdandi í 3 ár, og settur at byrja umleið 1. okt 2025 eftir avtalu partanna millum.

Prísvøkstur verður loyvdur, um hann fylgir marknaðar gongdini. Veitarin skal fráboða prísvøkstur til Keyp Landsins. Um Keyp Landsins metir, at prísvøksturin er ov stórur, so kann Keyp Landsins velja at uppsiga sáttmálan við 4 vikur freist og fara út í nýtt útboð.

1. Góðska

Tað finnast uttan iva nógvar góðskur av battarí, og tað er trupult hjá dómsnevndini at fara inn í tekniskar meting av góðsku á battaríum. Okkara stovnar ynskja at fáa eitt battarí í góðari góðsku, og sum stovnar hava álit á. Umráðandi er at battarí eru egnaði til vanliga nýtslu, so sum klokkur, mýs, tastatur, sendarar/móttakarar og líknandi. Vit vóna at fáa battarí sum klárar so nógv tól sum tilber. Vit vænta tó at tað altíð fara at verða tól sum mugu hava heilt serlig battarí, og hesi tól vera undantikin hesum rammusáttmálað.

Fyri at tryggja gjøgnumskygni er avgjørt, at battarí skulu verða av einum av fylgjandi vøru merkjum.

* Duracell
* Varta
* Panasonic
* Energizer

Onnur merkir verða ikki tikin við.

Talan skal verða um alkaline battarí. Pakningur má ikki verða størri enn 48 stk pr eind, helst minni, serliga til kappabattarí.

Dómsnevndin velja at kannað eitt battarí nærri, um tað er ivi um battarí fer at liva upp til okkara nýtlsutørv. Dómsnevndin kann frávelja battarí, sum dómsnevndin metir ikki eru nóg góð.

1. Goymsla

Tað er eitt krav at veitarin hevur vøruna á goymslu í Føroyum, soleiðis at leveringstíðin svarar til tað, sum er vanligt fyri vøru, sum er á goymslu í Føroyum.

1. Rokningar og upplýsing

Stovnarnir og veitari samskifta beinleiðis. Stovnar rinda sjálvir fyri síni keyp. Keyp Landsins á Gjaldstovuni hjálpir fegin, um ivamál eru.

Upplýsingar um rammusáttmálan við prís og treytum verður lagd út á keypsportal.fo – har bert stovnar landsins hava atgongd.

Rokningin skal verða talgild, í vanligum oio-sml format. Útbjóðarin hevur heitt á teir stovnar sum keypa flest battarí, um at luttaka í einari dómsnevnd. Í dómsnevndini sita Kringvarp Føroya, Landssjúkrahúsið, Almannaverkið og Klaksvíkar Sjúkrahús – umframt Keyp Landsins.

1. Uppsøgn av sáttmála

Sáttmálin kann altíð uppsigast við 3 mánaðar freist. Eru avbjóðingar í samstarvinum, so kunnu partarnir avtala styttir freist.

1. Lata upplýsingar

Veitarin sum vinnur útboð, bindur seg til at lata Keyp Landsins upplýsingar um sølu hjá stovnum landsins, tá Keyp Landsins umbiður hesar.

1. Samráðingar og sáttmáli

Vit ætlað ikki, at tað skal verða nakað samráðingarumfar. Útbjóðari kann tó venda sær til tilboðsgevarar við tí endamáli at neyvlýsa innihaldið í tilboðnum, og tá ið hetta ikki elvir til mismun í millum tilboðsgevarar.

Tað vera sostatt ongar sáttmála- ella prís samráðingar í samband við hetta útboðið, og tískil verður heitt á tilboðsgevara um at fyrireika tilboðið soleiðis, at sáttmálin kann undirskrivast á tilboðsskjalinum, har allar treytir í útbjóðingar tilfarinum eru við.

1. Hagtøl

Gjaldstovan hevur tørv á at fáa upplýst í árliga hvussu stór sparing er, í mun til vanligan lista prís. Hesin upplýsing er ikki neyðugt at verða í sjálvum tilboð, men kann koma aftaná.

1. Fyrivarni og minstukrøv

Øll krøv í útboðstilfarinum eru minstukrøv. Eitt minstakrav verður skilt sum eitt krav, ið treytaleyst skal lúkast.

Tilboð, ið ikki lúka øll minstukrøv verða burturvíst, men tað verður tó sipað til, at útbjóðari kann venda sær til tilboðsgevarar við tí endamáli at neyvlýsa innihaldið í tilboðnum, og tá ið hetta ikki elvir til mismun í millum tilboðsgevarar.

Tilboðsgevari verður eggjaðir til at seta skriftligar spurningar, um ivamál eru í samband við útfylling av fylgiskjølunum.

Tilboðsgevarar kunnu ikki hava skuld til tað almenna, vísandi til galdandi reglur.

## Freist, ið tilboð skal standa við

Tilboð skal standa við 60 arbeiðsdagar roknað frá ásettu tilboðsfreist.

# Viðgerð av innkomnum tilboðum

Útbjóðari letur upp innkomin tilboð aftaná ásettu tilboðsfreist. Útbjóðari kannar eftir, um innkomnu tilboðini lúka form- og minstukrøv. Útbjóðari kann, aftaná tilboðsfreistina, venda sær til tilboðsgevarar fyri at neyvlýsa innihaldið í tilboðunum. At enda verða innkomin tilboð mett í tráð við ásettu tillutarnartreyt.

Tá ið útbjóðari hevur tikið avgerð um tillutan av sáttmálanum, verða allir tilboðsgevarar kunnaðir samstundis. Kunningin inniheldur eina frágreiðing av avgerðini, harundir fyrimunir og vansar við vinnandi tilboðnum.

# Meting av tilboðum

Sáttmálin verður tillutaður í tráð við ásettu tillutarnartreyt. Metingin av innkomnu tilboðum tekur støði í fylgjandi undir tillutarnartreytum:

1. Prísur 100 %

Tann sum er bíligast, og sum fær rammusáttmálan, er tann sum bjóðar eina vøru sum livir upp til okkara minstukrøv, og sum hevur bíligasta samlaðan prís uppgjørdur í árligari sølu, íroknað útkoyring.

Meginreglan er, at vit leggja okkum eftir at velja tann veitara sum hevur besta prís. Hinvegin, um tað vísir seg, at tað er lítil prís munur (t.e. 2%), og tað verður mett at verða fyrimunur at velja ikki tað bíligasta tilboð, so kann dómsnevndin taka avgerð um velja annað tilboð enn tað bíligasta. Dømi um tað kann verða, leveringstreytir, góðska á battarí, vørumerki, sum hevur stórt álit ella líknandi.

# Tillutan av sáttmála og endi á útboði

Sáttmálin verður tillutaður, tá ið útbjóðari hevur valt tilboðið.

Útbjóðari er ikki bundin til at taka av tilboðnum, sum hevur besta prís, og treytar sær rættin til at strika útboðið.

Útreiðslur, sum tilboðsgevarar hava í samband við hetta útboð, eru óviðkomandi fyri útbjóðara. Hetta er eisini galdandi, um útbjóðari verður noyddur at strika útboðið.

|  |  |
| --- | --- |
| **Virksemi** | **Dato, klokkutíð** |
| Freist at senda inn spurningar, sbrt. pkt. 4.1. | mánadagin 18. august kl 15.00 |
| **Tilboðsfreist, sbrt. pkt. 5.1.** | **fríggjadagin 29. august kl 15.00** |
| Væntandi tillutan av sáttmála | 29. september |
| Væntandi undirskrift av sáttmála | 29. september |

Vit gleða okkum at fáa tykkara tilboð.

Vinaliga

Hallur Thomsen

Deildarleiðari